《暨阳怀古二十三首 其十三 空谷里》
清代·缪徵甲

空谷先生神仙姿，生当扰攘不遇时。啸歌一室乐其乐，里中人士尊为师。

先生厥考性好施，千人仰给力自支。遗命敛葬一遵古，屏却世俗黄与缁。

克家有子抱翼凤，菰芦晦迹人莫知。贤人在野吾道隐，元祚八十宜深思。

作者简介：缪徵甲，字布庐，江阴人。诸生。有《存希阁诗集》。